टंला,फेब्रुवारि  14  : आसाम हादोरसानि गुबुन गुबुन जायगाफोराव थांनाय  30  अक्टबर  2008  इं माइथायाव लारियै बमा बेरहोनाय जाथायजों लोब्बा लाखिनानै सीबीआइनि नायबिजिरनायाव स्पेसियेल कोर्डआ नेशनेल डेमक्रेटिक फ्रन्ट अव बर'लेन्डनि गाहाय रन्जन दैमारिजों लोगोसे गुबुन गुबुन सोद्रोमाफोरखौ जिउ जोबजासे जोबथेसालिनि साजा फोसावनायखौ नोजोर होनानै थांनाय मंगलबाराव उदालगुरि टाउनाव धर्ना होनाय हाबाफारि लादोंमोन ।खौरां मोन्नाय बादिब्ला बे हाबाफारिखौ बड' उइमेन जासतिस फराम ( BWJF ),बड' पिपल्स खमिटि पर पिस इनिसीएटीव ( BPCPI ) आरो सचाइती फर इंन्डिजिनियास पिपल्स राइत ( SIPR ) आफादफोरा लोगोसेयै बान्जायनानै एनडिएफबिनि गाहाय रन्जन दैमारिखौ थाबैनो हगारनांगौ होन्ना दाबि खालामनानै धर्ना होनाय हाबाफारि बादियै हान्जा सुरनाय हाबाफारि लादोंमोन,जाय हाबाफारिआव उदालगुरि ओनसोलफोराव थानाय रोजा रोजा सुबुंफोरा बाहागो लादोंमोन ।धर्ना होगिरिफोरा अख्रां गोमजासे बार आव स्लगान होदोंमोन ।